Document ID: /roh_data/filtered/fineweb-2-filterrobots_roh.jsonl.gz/8101

L'incendi da la notg passada a Tusaun è entant sut controlla. Ina part dals 120 pumpiers èn sa retratgs. Quai ha noss reportar al lieu constatà.
Ina chasa ed ina scrinaria èn brischadas giu dal tut. Autras èn vegnidas donnegiadas.
Tenor la pledadra da la polizia, Anita Senti, na saja probabel nagin vegnì blessà. La vischnanca haja ina glista cun nums da persunas che pudessan esser pertutgadas.
La raschun per l'incendi n'enconusch'ins anc betg. Il fieu è rut ora curt suenter las 4. Vischins hajan udì explosiuns.
Pervi da l'incendi è la via principala en direcziun colliaziun Viamala serrada.
RR novitads 06:00